Diari Oficial de la Generalitat Valenciana


Sumari del DOGV 6644, del 04-11-2011 (2011/11952)

RESOLUCIÓ de 21 d'octubre de 2011, del secretari autonòmic de formació i ocupació, director general del SERVEF, per la qual es dóna publicitat a l'increment dels crèdits màxims que han de finançar les ajudes especials als treballadors afectats pels expedients de regulació d'ocupació 76/2000, de 8 de març de 2001 i 25/2001, de 31 de juliol de 2001.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6644

Data del DOGV
:   04-11-2011

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2011/11378


Data del document
:   21-10-2011

Organisme emissor
:   Servei Valencià d'Ocupació i Formació

Tipus de document
:   Resolució

Anàlisi jurídica

 Descriptors 

:   * Servei Valencià d'Ocupació i Formació
    * ajuda pública

RESOLUCIÓ de 21 d'octubre de 2011, del secretari autonòmic de formació i ocupació, director general del SERVEF, per la qual es dóna publicitat a l'increment dels crèdits màxims que han de finançar les ajudes especials als treballadors afectats pels expedients de regulació d'ocupació 76/2000, de 8 de març de 2001 i 25/2001, de 31 de juliol de 2001. [2011/11260]  
En el Diari Oficial de la Comunitat Valenciana de 11 de gener de 2011, número 6435, es va publicar l'Ordre 58/2010, de 29 de desembre de 2010, de la Conselleria d'Economia, Hisenda i Ocupació, que regula i convoca per al 2011 l'establiment d'ajudes especials als treballadors afectats pels expedients de regulació d'ocupació 76/2000, de 8 de març de 2001 i 25/2001 de 31 de juliol de 2001.  
De conformitat amb el que disposa l'article 47.11 del Text Refós de la Llei d'Hisenda Pública de la Generalitat, es va publicar en el Diari Oficial de la Comunitat Valenciana de 6 d'abril de 2011, la Resolució de 24 de març del secretari autonòmic d'Ocupació i director general del Servici Valencià d'Ocupació i Formació, per la qual es dóna publicitat a la línia de crèdit i a l'import global màxim destinat a finançar estes ajudes especials, per a l'exercici 2011, per un import global de 135.000 euros.   
Tenint en compte que s'han d'atendre més sol·licituds de les previstes, en virtut de la modificació introduïda per l'Ordre 12/2011, de la Conselleria d'Educació, Formació i Ocupació (DOCV 3 d'octubre de 2011) de modificació de l'Ordre 58/2010, es fa necessari incrementar l'import màxim global destinat a finançar estes ajudes.  
Atesa l'existència de crèdit disponible i en aplicació del previst en la disposició addicional primera de l'Ordre 58/2010, de 29 de desembre i en la Resolució de 24 de març de 2011, procedeix donar publicitat a este increment, sense establir un nou termini de presentació de sol·licituds.  
  
Vistos els antecedents exposats, de conformitat amb el disposat en l'article 47.11 del Text Refós de la Llei d'Hisenda Pública de la Generalitat Valenciana i en exercici de la competència establida en l'article 8 de la Llei 3/2000, de creació del Servici Valencià d'Ocupació i Formació (SERVEF) i 13 del Decret 41/2001 pel qual s'aprova el Reglament d'Organització i Règim Jurídic del SERVEF, resolc:  
  
Únic. Incrementar cinquanta mil euros (50.000 €) en el codi de línia T7731000, Ajudes especials als treballadors de Sintel afectats per l'expedient de regulació d'ocupació (ERE), del capítol 4, subprograma 322.53, Plans especials de suport a l'ocupació en sectors productius.  
  
Després d'aquest increment, l'import global màxim destinat a finançar les ajudes especials als treballadors afectats pels expedients de regulació d'ocupació 76/2000 i 25/2001, en l'exercici 2011, ascendeix a cent vuitanta-cinc mil euros (185.000 €).  
Contra el present acte, que esgota la via administrativa, els interessats podran interposar un recurs contenciós administratiu en el termini de dos mesos, a contar des de l'endemà al de la seva publicació, davant la Sala Contenciosa Administrativa del Tribunal Superior de Justícia de la Comunitat Valenciana, d'acord amb l'establert en els articles 10.1.a i 46.1 de la Llei 29/1998, de 13 de juliol, Reguladora de la Jurisdicció Contenciosa Administrativa, o potestativament, recurs de reposició davant aquest mateix òrgan en el termini d'un mes, computat en els termes ja dits, de conformitat amb el disposat en els articles 116 i 117 de la Llei 30/1992, de Règim Jurídic de les Administracions Públiques i del Procediment Administratiu Comú, en la redacció donada per la Llei 4/1999, de 13 de gener. I això, sense perjudici de la possibilitat que els interessats puguin exercitar, en el seu cas, qualsevol altre que estimaren procedent.  
  
València, 21 d'octubre de 2011.- El secretari autonòmic de Formació i Ocupació, director general del SERVEF: Román Ceballos Sancho.